คณบดีคณะแพทยศาสตร์ศิริราช เผย อาการผู้ว่าฯ สมุทรสาครดีขึ้น เตรียมออกจาก รพ. 19 มี.ค.นี้
ศ.นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล กล่าวว่า ขณะนี้อาการของนายวีระศักดิ์ วิจิตรแสงศรี ผู้ว่าราชการจังหวัดสมุทรสาคร ดีขึ้นมากแล้ว การฟื้นฟูกำลังกล้ามเนื้อแขนขา ดีขึ้น สามารถดำเนินชีวิตได้ตามปกติ โดยในวันที่ 19 มี.ค.นี้ ทางศิริราช เตรียมแถลงข่าว อาการผู้ว่าฯ สมุทรสาคร และ ออกจาก รพ. ได้ในวันดังกล่าวเพื่อกลับไปพักฟื้นฟูที่บ้านพัก จ.สมุทรสาคร         อย่างไรก็ตาม แม้จะกลับบ้านแล้วก็ยังต้องขอให้งดเยี่ยมต่อไป เพื่อผู้ว่าฯ ได้พักและฟื้นตัวได้อย่างเต็มที่